QORAQALPOG‘ISTON RESPUBLIKASI MAKTABGACHA VA MAKTAB TA’LIMI TIZIMIDA 2022–2026-YILLARDA AMALGA OSHIRILGAN ISHLAR TO‘G‘RISIDA MA’LUMOT
I. 2022–2026-YILLARDA AMALGA OSHIRILGAN ENG IJOBIY TASHABBUS VA TAJRIBALAR, ERISHILGAN YUTUQLAR VA KO‘RSATKICHLAR
Maktabgacha va maktab ta’limi
Umumiy o‘rta ta’lim maktablari soni 2022-yilda 726 ta bo‘lgan bo‘lsa, 2026-yilga kelib ularning soni 742 taga (+16) yetkazilib, 365 838 nafar o‘quvchi ta’lim olmoqda.
Oliy ta’limga o‘qishga topshirgan abituriyentlarning asosiy kvota bo‘yicha 2022-yilda 19 foizi talaba bo‘lgan bo‘lsa, joriy yilda bu ko‘rsatkich 32,0 foizga yetdi.
Oliy ta’limga topshirgan o‘quvchilarning o‘rtacha balli 78,7 balldan 94,8 ballga oshirilishiga erishildi.
So‘nggi 5 yilda 214 ta umumta’lim maktabiga 1 trln 071 mln so‘m mablag‘ ajratilib, mazkur mablag‘lar hisobidan 26 ta maktab yangidan qurilib, 10,3 ming o‘quvchi o‘rni, 145 ta maktab rekonstruksiya qilinib, qo‘shimcha 33,8 ming o‘quvchi o‘rni, 43 ta maktab mukammal ta’mirlanib, 25,2 mingdan ortiq o‘quvchi o‘rni yaratildi. Natijada 69,4 mingdan ortiq o‘quvchilar uchun qulay shart-sharoitlar yaratildi.
Bog‘chalardagi o‘rinlar soni 7 ming taga oshirildi (2022-yilda 1 606 ta bog‘chada 122 195 o‘rin bo‘lgan, 2026-yilda 1 774 ta bog‘chada 129 833 nafar bola qamrab olingan).
470,6 mlrd so‘mlik 93 ta maktabgacha ta’lim tashkiloti yangidan qurilishi, rekonstruksiya va mukammal ta’mirlanishi natijasida 11,0 mingdan ortiq bog‘cha yoshidagi bolalar qamroviga erishildi.
Qoraqalpog‘iston Respublikasi maktabgacha va maktab ta’limi sohasida 2022–2026-yillarda ijobiy natijalarga erishildi.
Shundan:
· Oliy toifali pedagoglar ulushi 1 617 nafardan 5 633 nafarga, ya’ni 3,5 baravarga oshdi.
· O‘qituvchilarning milliy sertifikatlari 207 tadan 13 007 taga, xalqaro sertifikatga ega o‘qituvchilar soni esa 1 nafardan 4 436 nafarga oshirildi.
· Asosiy fan olimpiadasining IV respublika bosqichida 3 ta sovrinli o‘rindan 8 ta sovrinli o‘ringa erishildi.
· Mintaqaviy va xalqaro fan olimpiadalarida avval sovrinli o‘rin egallanmagan bo‘lsa, joriy yilning shu kuniga qadar 7 nafar o‘quvchi sovrindorlar qatoridan joy olishiga erishildi.
· Xususiy umumiy o‘rta ta’lim maktablari soni 4 tadan 16 taga yetkazildi.
· Xorijiy o‘qituvchilar bilan ta’minlanish 5 nafardan 82 nafarga oshdi.
· O‘quvchilarning milliy sertifikat olishi 139 tadan 22 147 taga, xalqaro sertifikat olishi 25 tadan 1 088 taga yetdi.
· Yangi baholash tizimiga o‘tgan umumiy o‘rta ta’lim maktablari o‘quvchilarining o‘zlashtirish ko‘rsatkichlari 56 foizdan 76 foizga oshdi. Natijaga erishgan rahbar va barcha pedagog kadrlar ustama oladigan maktablar soni 2 tadan 16 taga ko‘paydi.
Bugungi kunda Nukus shahri, To‘rtko‘l va Mo‘ynoq tumanlarida avtobus qatnovlari yo‘lga qo‘yilgan.
II. 2026-YILDA KOMPLEKSDA ERISHILGAN ASOSIY KO‘RSATKICHLAR
Maktabgacha va maktab ta’limi
39 ta umumta’lim maktabiga 221,7 mlrd so‘m ajratilib, mazkur mablag‘lar hisobidan 2 ta maktab yangidan qurilib, 550 nafar o‘quvchi o‘rni, 27 ta maktab rekonstruksiya qilinib, qo‘shimcha 5 104 nafar o‘quvchi o‘rni, 10 ta maktab mukammal ta’mirlanib, jami 5,6 mingdan ortiq o‘quvchi o‘rni yaratildi. Natijada 7,8 mingdan ortiq o‘quvchilar uchun qulay shart-sharoitlar yaratildi.
61,4 mlrd so‘mlik 13 ta maktabgacha ta’lim tashkilotining yangidan qurilishi, rekonstruksiya va mukammal ta’mirlanishi natijasida 1,3 mingdan ortiq bog‘cha yoshidagi bolalar qamroviga erishildi hamda 1,5 mingga yaqin bolalar uchun qulay sharoitlar yaratildi.
Qoraqalpog‘istonlik maktab bitiruvchilarining oliy o‘quv yurtlariga kirish ko‘rsatkichlari o‘rtacha ball hisobidan 94,8 ball bilan respublikada 3-o‘rinda (o‘tgan yili 9-o‘rin), kirish ko‘rsatkichi 32 foiz bilan respublikada 4-o‘rinni (o‘tgan yili 6-o‘rin) egalladi.
2026–2027-o‘quv yilida yangi 116 ta umumta’lim maktabida baholashning yangi tartibi joriy etilib, ularning soni 350 taga (47,6 foiz) yetkazildi.
2025/2026-o‘quv yilidagi 27 616 nafar maktab bitiruvchisidan 450 nafari muddatidan oldin oliy ta’lim muassasalari talabalar safiga qabul qilindi. Shundan 169 nafari xorijiy va ularning hududiy oliy o‘quv yurtlariga o‘qishga kirdi.
2025–2026-o‘quv yilida 335 nafar o‘quvchi oltin medal, 85 nafar o‘quvchi esa kumush medal bilan o‘qishni yakunladi.
Asosiy fan olimpiadasining IV respublika bosqichida 2 nafar o‘quvchi faxrli 1-o‘rinni, 3 nafar o‘quvchi faxrli 2-o‘rinni, 3 nafar o‘quvchi faxrli 3-o‘rinni egallab, jami 8 ta sovrinli o‘rin bilan Toshkent shahridan keyingi 2-o‘rinni qo‘lga kiritdi.
Shuningdek, Toshkent shahrida yuqori darajada o‘tkazilgan 38-Xalqaro informatika olimpiadasida (IOI 2026) Nukus shahridagi Prezident maktabining o‘quvchisi Timur Qadirbergenov dunyoning 90 dan ortiq mamlakatidan kelgan eng qobiliyatli yosh dasturchilar orasida murakkab algoritmik masalalarni muvaffaqiyatli yechib, bronza medalini qo‘lga kiritdi.
Vatanparvarlik ruhidagi tanlovlarning respublika bosqichlarida Nukus shahri, Kegeyli va To‘rtko‘l tumanlari umumiy o‘rta ta’lim maktablari o‘quvchilari eng yuqori — 1-o‘rinni egallashdi.
2026–2027-o‘quv yilining 13-sentabr holatiga ko‘ra, Qoraqalpog‘iston Respublikasi umumta’lim maktablarida 76 nafar xorijiy mutaxassis faoliyat olib bormoqda.
Qoraqalpog‘iston Respublikasi Maktabgacha va maktab ta’limi vazirligi tashabbusi bilan “Qoraqalpog‘iston tajribasi” sifatida hududdagi barcha umumiy ta’lim maktablarining o‘quvchilar kontingentiga (maktablarni guruhlarga ajratgan holda) qarab, ta’lim sifati yo‘nalishlari bo‘yicha “A’lo maktab” loyihasi ilk bor amaliyotga joriy etildi.
9 ta tuman (shahar) maktabgacha va maktab ta’limi bo‘limlariga qarashli 364 ta umumta’lim maktabida o‘quvchilarni qabul qilish jarayonlarini onlayn shaklda amalga oshirish mexanizmi yo‘lga qo‘yildi. Ushbu jarayonga 2027–2028-o‘quv yilida 100 foiz maktablarni kiritish rejalashtirilmoqda.
Maktabgacha ta’lim sohasida 2026-yilda 4 ta (umumiy quvvati 400 o‘rin) davlat-xususiy sheriklik asosidagi va 144 ta (umumiy quvvati 5 500 o‘rin) oilaviy nodavlat maktabgacha ta’lim tashkilotini tashkil etish rejalashtirilgan. Shundan joriy yilning 1-sentabr holatiga respublikada jami 5 ta (umumiy quvvati 470 o‘rin) davlat-xususiy sheriklik asosidagi va 152 ta (umumiy quvvati 5 725 o‘rin) oilaviy nodavlat maktabgacha ta’lim tashkiloti tashkil etildi.
Umumiy o‘rta ta’lim maktablari va maktabgacha ta’lim tashkilotlarining 46 nafar direktorini menejerlik o‘quv kurslarida o‘qitish, shuningdek, 4 740 nafar maktabgacha va umumiy o‘rta ta’lim muassasalari xodimlarining malakasini oshirish rejalashtirilgan.
III. 2026-YIL YAKUNIGA QADAR REJALASHTIRILGAN MAQSADLI KO‘RSATKICHLAR
Maktabgacha va maktab ta’limi
18 ta umumta’lim maktabiga 159,2 mlrd so‘m ajratilib, mazkur mablag‘lar hisobidan 1 ta maktab yangidan qurilib, 660 nafar o‘quvchi o‘rni, 11 ta maktab rekonstruksiya qilinib, qo‘shimcha 3 266 nafar o‘quvchi o‘rni, 6 ta maktab mukammal ta’mirlanib, jami 4,0 mingga yaqin o‘quvchi o‘rni yaratilishi va 2,8 mingdan ortiq o‘quvchilar uchun qulay shart-sharoitlar yaratilishi rejalashtirilgan.
83,4 mlrd so‘mlik 15 ta maktabgacha ta’lim tashkilotining yangidan qurilishi, rekonstruksiya va mukammal ta’mirlanishi natijasida 500 nafardan ortiq bog‘cha yoshidagi bolalar qamroviga erishish hamda 1,8 mingga yaqin bolalar uchun qulay sharoitlar yaratish rejalashtirilgan.
2026-yil yakuniga qadar Qoraqalpog‘iston Respublikasi umumta’lim maktablariga jalb qilingan xorijlik mutaxassislar sonini 126 nafarga yetkazish rejalashtirilmoqda.
To‘rtko‘l va Taxtako‘pir tumanlarining umumiy o‘rta ta’lim maktablarida ta’lim sifati va mazmuni, pedagoglarning salohiyati, o‘quv yili yakunlari bo‘yicha maktab bitiruvchilarining oliy o‘quv yurtlariga kirishi, iqtidorli o‘quvchilarning asosiy fan olimpiadalaridagi natijalari hamda IT sohasida olib borilayotgan ishlarning ikki yillik tahlili asosida Qoraqalpog‘iston Respublikasi Maktabgacha va maktab ta’limi vazirligi hamda tuman hokimliklari bilan birgalikda qo‘shma qaror ishlab chiqish belgilangan.
2026-yil yakuniga qadar 356 ta umumta’lim maktabiga (har biriga 1 tadan) 356 ta elektron doska va 88 ta umumta’lim maktabiga har biriga 17 tadan (1 ta sinf komplekti) kompyuter texnikalarini yetkazib berish rejalashtirilgan.
IV. KELGUSI YILLARDA (2027–2028-YILLARDA) KOMPLEKSDA AMALGA OSHIRILISHI REJALASHTIRILGAN DOLZARB VAZIFALAR VA MAQSADLI KO‘RSATKICHLAR
Maktabgacha va maktab ta’limi tizimida:
· Bolalarni maktabgacha ta’lim bilan qamrab olish darajasini 86 foizga yetkazish.
· Bolalarni maktabga tayyorlov guruhlari bilan 100 foiz qamrab olish.
· “Uch yulduzli yondashuv” (WASH) asosida suv, sanitariya va gigiyena sharoitlari bilan ta’minlangan ta’lim tashkilotlari sonini 80 foizga yetkazish.
· 2030-yilga kelib 100 foiz maktablarda Prezident maktablari va ixtisoslashtirilgan maktablarning baholash tizimini joriy etish.
· Qoraqalpog‘iston Respublikasi Maktabgacha va maktab ta’limi vazirligi tizimidagi barcha umumta’lim maktablarida o‘quvchilarni qabul qilish jarayonlarini onlayn shaklda amalga oshirish mexanizmini 100 foiz joriy etish.
· 2027-yilda respublikada davlat-xususiy sheriklikni rivojlantirish bo‘yicha belgilangan rejalarga muvofiq, 6 ta (umumiy quvvati 600 o‘rin) davlat-xususiy sheriklik asosidagi va 150 ta (umumiy quvvati 3 750 o‘rin) oilaviy nodavlat maktabgacha ta’lim tashkilotini tashkil etish.
· 2027–2028-yillarda Davlat dasturlari asosida 57 ta umumta’lim maktabi va 18 ta maktabgacha ta’lim tashkilotini yangidan qurish, rekonstruksiya qilish va mukammal ta’mirlash.
· 39 ta umumta’lim maktabini har biriga 17 tadan (1 ta sinf komplekti) kompyuter texnikasi bilan ta’minlash.
· 2027–2028-yillarda respublikamizga jalb qilinayotgan xorijlik mutaxassislar yordamida bitiruvchi o‘quvchilarning xorijiy tillarni bilish darajasi bo‘yicha sertifikatga ega bo‘lish ulushini kamida 10 foizga oshirish.
· Kelgusi yillarda 9 000 nafar rahbar va pedagog xodimlarning malakasini oshirish.
· Maktablarga jalb etilgan xorijiy til mutaxassislarining yillik sonini 50 nafarga yetkazish.
· Maktab kutubxonalarida qardosh xalqlar tillaridagi kamida 10 nomdagi o‘zbek adabiyoti durdonalari tarjimalari qamrovini 7,0 ming taga yetkazish.

